### Likumprojekts

### Grozījumi Publiskas personas kapitāla daļu un kapitālsabiedrību pārvaldības likumā

Izdarīt Publiskas personas kapitāla daļu un kapitālsabiedrību pārvaldības likumā (Latvijas Vēstnesis, 2014, 216. nr.; 2015, 127. nr.; 2016, 120. nr.; 2018, 57. nr.; 2019, 129. nr.; 2020, 243. nr.) šādus grozījumus:

1. Izteikt 59. panta otro un trešo daļu šādā redakcijā:

"(2) Sabiedrības kapitāla daļas nominālvērtību nosaka sabiedrības statūtos. Daļas nominālvērtība nedrīkst būt mazāka par vienu centu. Visām vienas kategorijas daļām ir vienāda nominālvērtība.

(3) Sabiedrības dalībnieku reģistru kārto atbilstoši Komerclikuma noteikumiem."

1. Papildināt likumu ar 59.1 pantu šādā redakcijā:

"**59.1 pants. Daļu kategorijas**

(1) Sabiedrība ir tiesīga atbilstoši attiecīgam publiskas personas augstākās lēmējinstitūcijas lēmumam izlaist citas kategorijas daļas kā kapitālsabiedrības rekapitalizācijas instrumentu.

(2) Ja sabiedrībā ir vairāku kategoriju daļas, no daļām izrietošās tiesības, tai skaitā tiesības uz dividendes saņemšanu, likvidācijas kvotas saņemšanu un balsstiesībām dalībnieku sapulcē, vai citas īpašas tiesības un katras kategorijas daļu skaitu un nominālvērtību nostiprina sabiedrības statūtos.

(3) Daļas, kurās nostiprināts vienāds tiesību apjoms, ir vienas kategorijas daļas. Ja sabiedrībai ir vairākas daļu kategorijas, katrai no tām piešķir atšķirīgu apzīmējumu.

(4) Ja sabiedrībai ir vairākas daļu kategorijas, lēmums par statūtu grozījumiem, kas paredz grozīt, ierobežot vai atcelt attiecīgai daļu kategorijai noteiktās tiesības, ir pieņemts, ja tam piekrīt visi attiecīgās kategorijas daļu turētāji, ja vien statūtos nav noteikts citādi."

3. 85. pantā:

izteikt pirmo un otro daļu šādā redakcijā:

"(1) Visas sabiedrības akcijas ir vienas kategorijas akcijas, izņemot:

1. gadījumus, kad sabiedrība emitē personāla akcijas atbilstoši šā likuma 87. panta noteikumiem;
2. gadījumus, kad sabiedrība atbilstoši attiecīgam publiskas personas augstākās lēmējinstitūcijas lēmumam emitē citas kategorijas akcijas kā kapitālsabiedrības rekapitalizācijas instrumentu.

(2) Visas sabiedrības akcijas ir vārda akcijas, izņemot gadījumus, kad attiecīgās publiskās personas augstākā lēmējinstitūcija pieņem lēmumu par akciju atsavināšanu, kotējot tās biržā, atbilstoši šā likuma H sadaļai.";

izteikt ceturto daļu šādā redakcijā:

"(4) Katras sabiedrības akcijas nominālvērtība nedrīkst būt mazāka par 10 centiem, un tās nominālvērtībai jādalās ar sabiedrības akciju mazāko nominālvērtību un 10 centiem bez atlikuma.";

papildināt pantu ar piekto daļu šādā redakcijā:

"(5) Ja sabiedrībai ir dažādas akciju kategorijas, sabiedrības statūtos norāda visas akciju kategorijas (norādot tiesības, kas izriet no katras akciju kategorijas) un katras kategorijas akciju skaitu un nominālvērtību."

1. Izteikt 86. panta pirmo daļu šādā redakcijā:

"(1) Sabiedrības akcionāru reģistru kārto atbilstoši Komerclikuma noteikumiem."

Satiksmes ministrs

T. Linkaits